Herêmanê Zap, Metîna û Avaşînî de hêrişê îşxalî yê dewleta tirke û xoverdayîşê gerîlayan dewam kenê. Gerîlayê HPGyî Botan Germîyanî derheqê xoverdayîşê gerîlayan de qisey kerd.
Botanî pare kerd ke eke partîyê sîyasî yê Başûrî destûr nêdê dewleta tirke mumkîn nîyo ke artêşa tirke nê îşxalî meşrû bikera û vat: ''Wa şarê ma bizano ke Zap, Metîna û Avaşîn de Tirkîya rê hemkarîye yena kerdene. Gerîlayî rûmetê kurdan pawenê. Tay kesî PKKyî rê gef wanenê, şantaj jenê. PKK seba destkewteyanê kurdan, seba erjanê kurdan esto. Eke koyê Kurdîstanî her roje dîyenê bombayan ver, eke daristanê Kurdîstanî her roje yenê vêşnayene, her roje kurdan rê dişmenîya kurdan yena kerdene. Gerîlayî ney qebul nêkenê û kurdan pawenê.
Kurdan her ca de xo ver da. Nika Kurdîstanî rê gef yeno wendene. Gelo artêşa tirke çira wazena Başûr îşxal bikera?Dewleta tirke Başûr îşxal kena, heqanê kurdan nêşinasnena. No pêro kurdan yeno kerdene. Ganî her kes tewrê xoverdayîşê Avaşîn, Zap û Metîna bibê. Gerîlayî domanê şarê kurdî yê.''
